CELEX: 62016CN0514
Language: sl
Date: 2016-10-03 00:00:00
Title: Zadeva C-514/16: Predlog za sprejetje predhodne odločbe, ki ga je vložilo Tribunal da Relação de Guimarães (Portugalska) 3. oktobra 2016 – Isabel Maria Pinheiro Vieira Rodrigues/José Manuel Proença Salvador in drugi

19.12.2016   
            
            
               SL
            
            
               Uradni list Evropske unije
            
            
               C 475/12
            
         Predlog za sprejetje predhodne odločbe, ki ga je vložilo Tribunal da Relação de Guimarães (Portugalska) 3. oktobra 2016 – Isabel Maria Pinheiro Vieira Rodrigues/José Manuel Proença Salvador in drugi
   (Zadeva C-514/16)
   (2016/C 475/18)
   Jezik postopka: portugalščina
   
      Predložitveno sodišče
   
   Tribunal da Relação de Guimarães
   
      Stranke v postopku v glavni stvari
   
   
      Pritožnica: Isabel Maria Pinheiro Vieira Rodrigues
   
      Nasprotne stranke v pritožbenem postopku: José Manuel Proença Salvador, Crédito Agrícola Seguros – Companhia de Seguros de Ramos Reais, SA, Jorge Oliveira Pinto
   
      Vprašanja za predhodno odločanje
   
   
               1.
            
            
               Ali obveznost zavarovanja iz člena 3(1) Prve direktive Sveta z dne 24. aprila 1972 (72/166/EGS) (1) pri uporabi vozil, ki so običajno na ozemlju države članice, velja za uporabo vozil kjerkoli, na javnem ali zasebnem mestu, le kadar se ta premikajo ali tudi kadar so v nepremičnem stanju z vžganim motorjem?
            
         
               2.
            
            
               Ali je z navedenim pojmom uporabe vozil v smislu člena 3(1) navedene Prve direktive 72/166 zajet kmetijski traktor v nepremičnem stanju na ravni stezi posestva, ki se kot običajno uporablja pri opravljanju kmetijskega dela (škropljenje herbicida v vinogradu) z vžganim motorjem zaradi pogona črpalke s herbicidom in ki se je v teh okoliščinah zaradi spolzke zemlje v povezavi s temi dejavniki:
               
                           —
                        
                        
                           njegovo težo,
                        
                     
                           —
                        
                        
                           tresenjem, ki sta ga povzročila njegov motor in črpalka škropilnice, ki je bila nameščena na njegovem zadnjem delu,
                        
                     
                           —
                        
                        
                           močnim dežjem,
                        
                     prevrnil na štiri delavce, ki so opravljali zgoraj navedeno delo na nižjem delu terasastega terena, pri čemer je umrla ena delavka, ki je držala cev za škropljenje?
            
         
               3.
            
            
               Če je odgovor na zgornji vprašanji pritrdilen, ali ta razlaga pojma „uporabe vozil“ iz člena 3(1) Prve direktive 72/166 nasprotuje nacionalni zakonodaji (člen 4(4) uredbe-zakona št. 291/2007 z dne 21. avgusta 2007), ki izključuje obveznost zavarovanja iz navedenega člena 3(1) v primerih, v katerih se vozila uporabljajo zgolj v kmetijstvu in industriji?
            
         
      (1)  Direktiva Sveta 72/166/EGS z dne 24. aprila 1972 o približevanju zakonodaje držav članic o zavarovanju civilne odgovornosti pri uporabi motornih vozil in o izvajanju obveznosti zavarovanja takšne odgovornosti (UL, posebna izdaja v slovenščini, poglavje 6, zvezek 1, str. 10).